|  |  |  |  |  |
| --- | --- | --- | --- | --- |
| ΕΛΛΗΝΙΚΗ ΔΗΜΟΚΡΑΤΙΑ |  | **ΣΧΟΛΗ ΘΕΤΙΚΩΝ ΕΠΙΣΤΗΜΩΝ** |  |  |
| auth logo black |  | **ΤΜΗΜΑ ΦΥΣΙΚΗΣ**Γραμματεία |
|  |  |  |  |
| ΑΡΙΣΤΟΤΕΛΕΙΟΠΑΝΕΠΙΣΤΗΜΙΟΘΕΣΣΑΛΟΝΙΚΗΣ |  |  |  | Θεσσαλονίκη 31-01-2025 |
|  |
|  |  |

**ΕΓΓΡΑΦΕΣ ΚΑΙ ΔΗΛΩΣΕΙΣ ΜΑΘΗΜΑΤΩΝ ΓΙΑ ΤΟ**

**ΕΑΡΙΝΟ ΕΞΑΜΗΝΟ 2024-2025**

**ΑΝΑΚΟΙΝΩΣΗ**

Η προθεσμία δηλώσεων μαθημάτων του εαρινού εξαμήνου 2023-2024 ορίζεται από τις **3 Φεβρουαρίου μέχρι και τις 28 Φεβρουαρίου 2025**.

**Δήλωση μαθημάτων είναι υποχρεωμένοι να υποβάλλουν όλοι οι φοιτητές/τριες.**

Μετά την είσοδο στο περιβάλλον [**sis.auth.gr**](http://sis.auth.gr)., επιλέγουμε **Δήλωση > Εξαμήνου** και ολοκληρώνουμε τη δήλωση επιλέγοντας **Υποβολή** ([αναλυτικές οδηγίες](https://it.auth.gr/manuals/studentsauth/#regcourses)).

Επισημαίνεται ότι με απόφαση του Τμήματος οι επί «πτυχίω» φοιτητές (νοούνται οι φοιτητές με εξάμηνο ≥9) έχουν τη δυνατότητα, να εξεταστούν στα μαθήματα επιλογής του χειμερινού εξαμήνου, εφόσον τα συμπεριλάβουν στη δήλωσή τους και τα οποία δήλωσαν σε προηγούμενη περίοδο. Επίσης οι φοιτητές του 8ου εξαμήνου έχουν τη δυνατότητα να δηλώσουν τα μαθήματα επιλογής του 7ου εξαμήνου εφόσον τα είχαν συμπεριλάβει στη δήλωση κατά την χειμερινή ακαδημαϊκή περίοδο (2023-2024) και δεν έχουν λάβει προβιβάσιμο βαθμό.

Σύμφωνα με μήνυμα του τμήματος Φιλοσοφίας και Παιδαγωγικής η έναρξη δηλώσεων μαθημάτων του Προγράμματος Παιδαγωγικής και Διδακτικής Επάρκειας (ΠΔΕ) άλλων Τμημάτων έχει ορισθεί για τα Τμήματα Σχολής Θετικών Επιστημών από

Πέμπτη 13/2/2025 ώρας έναρξης 12:00 έως και την Παρασκευή 14/2/2025

Και από την Τρίτη 18/2/2025, ώρα έναρξης 12:00 μεσημβρινή, έως και την Τετάρτη 19/12/2025, το σύστημα θα παραμείνει ανοιχτό για τους/τις φοιτητές/τριες όλων των Τμημάτων.

Προσοχή όσοι επιλέξουν μαθήματα ΠΔΕ θα πρέπει απαραίτητα να δηλώσουν και Τμήμα.

Σημειώνεται ότι εάν πραγματοποιηθούν αλλαγές στα μαθήματα που δηλώθηκαν σε ημερομηνίες που δεν πραγματοποιούνται δηλώσεις μαθημάτων Παιδαγωγικής και Διδακτικής Επάρκειας, τα μαθήματα της Φιλοσοφικής Σχολής διαγράφονται από τη δήλωση σας.

Οι δηλώσεις μαθημάτων θα γίνουν **αυστηρά** μέσα στις προβλεπόμενες ημερομηνίες της παρούσας ανακοίνωσης.

Τονίζεται ότι **δεν θα γίνονται δεκτές εκπρόθεσμες δηλώσεις μαθημάτων**. Ο φοιτητής/τρια, που για σοβαρότατο λόγο, δεν μπόρεσε να ολοκληρώσει την δήλωσή του/της εντός των προθεσμιών, μπορεί να υποβάλει αίτηση για εκπρόθεσμη δήλωση μαθημάτων, η οποία θα εξετάζεται από την Επιτροπή Φοιτητικών Ζητημάτων (Ε.Φ.Ζ.) και θα εγκρίνεται ή όχι ανάλογα με την σοβαρότητα της αιτιολόγησης.